**2023/2024 õa TEEMA: RÕÕM**

**Rohkelt liigume.**

**Õpime õues ja köögis.**

**Õppekäikudel sotsialiseerume.**

**Meelerahu minutid.**

EESMÄRGID:

**1.Rohkelt liigume.**

***(põhiväärtused: inimene, avatus, heaolu)***

**Lapsed**

* Lapsed on osalenud iga päev arendavates õuetegevustes.
* Lapsed on osalenud erinevates eriolümpia ja liikumisnädala tegevustes.
* Lapsed on osalenud teatrifestivali ettevalmistamises ja osalenud festivalil „Savilind“.
* Lapsed on kasutanud 1 x nädalas erinevaid robootika vahendeid.

**Täiskasvanud**

* Töötajad on käinud ühistel meeskonna koolitustel ja väljasõitudel (juuni ja august).
* Oleme tähistanud Jaagu kooli 15.a sünnipäeva kontserdi ja seminari-/konverentsipäevaga.
* Töötajad on osalenud asutuse jõulupeol.

**Huvigrupid**

* Oleme korraldanud lapsevanematele osalemisvõimaluse õppekäikudel (ühine matk, kultuuriranitsa projekt, rühma/klassi õppekäik).

**2.Õpime õues ja köögis.**

***(põhiväärtused: avatus, koostöö, kompetentsus)***

**Lapsed**

* Lastele on korraldatud jõukohased köögitunnid õppeköögis ja õppetegevused erinevates keskkondades.
* Paviljon on korrastatud ja seda on kasutatud õuesõppe tundide läbiviimiseks.
* Kuuris on loodud võimalused puidutööga tegelemiseks ja lapsed kasutavad seda võimetekohaselt.

**Täiskasvanud**

* Uutele töötajatele on tutvustatud AAC vahendite kasutamise võimalusi ning toimunud on viipekoolitused ja sisekoolitused – töötajad tulevad toime erinevate kõnet toetavate vahendite rakendamisega.
* III tiivas on käivitunud laste iseseisev korvisüsteemi kasutamine peale tunde.

**Huvigrupid**

* Lapsevanematega on kokku lepitud sobivad suhtluskanalid.
* Lapsevanemad on kasutanud neile soovitatud abivahendeid (AAC, liikumis- ja hooldusvahendid).
* Lapsevanemad on kaasatud ja abistanud õpetajaid erinevate õppeprojektide läbiviimisel (taaskasutuse vahendid, näitused, õppekäigul kaasas olemine jne)

**3.Õppekäikudel sotsialiseerume.**

***(põhiväärtused: avatus, koostöö, inimene, kompetentsus, heaolu)***

**Lapsed**

* Lapsed on käinud erinevatel õppekäikudel ja saanud kasutada õpitud oskusi erinevates keskkondades.
* Lapsed on kasutanud nii koolis kui väljaspool maja jõukohaseid suhtlusabivahendeid (saavutatud lapse suurem iseseisvus suhtlemisel).
* Toimunud on kultuuriranitsa projekti raames õppekäik ja matk koos vanematega.

**Täiskasvanud**

* Toimunud on kolleegide külastused (Narva erilasteaed + kool, Pärnu Päikese kool, Tartu Karolini Kool)
* Oleme võõrustanud teiste koolide ja lasteaedade töötajaid.

**Huvigrupid**

* Toimunud ühisüritused lastevanematega: jõulupidu, kooli sünnipäev, matk.

**4.Meelerahu minutid.**

***(põhiväärtused: inimene, heaolu, kompetentsus,)***

**Lapsed**

* Klassides ja rühmades on toimunud regulaarselt vaikuse hetked, meelerahu minutid.
* Kõigis klassides ja rühmades on loodud oma rutiin, kuidas pakkuda vahepala.

**Täiskasvanud**

* Läbi on viidud täiskasvanutele koolitused – head meeleolu loovad huvitegevused (uute oskuste õppimine). Algatused tulevad töötajatelt.
* Oleme tunnustanud oma tublisid töötajaid – head sõnad purki + (tunnustamise töögrupp).
* 1 x kuus on toimunud korralised kovisiooni kohtumised (kindlad töögrupid).
* Koostatud juhis, kelle poole pöörduda lapse ja täiskasvanu abistamiseks ja nõustamiseks meie majas. (Näit tehnilised abivahendid, ratastoolid jne).

***Põhiväärtused, millest lähtume kõigis oma tegemistes***

1. ***Inimene.*** *Igaüks on eriline ja armastusväärne. Oleme inimlikud ja toetame üksteist. Märkame, kuulame, analüüsime ja jagame. Oleme iseenda parim versioon.*
2. ***Avatus.*** *Oleme heatahtlikud ja ausad. Kogume ja jagame oma kogemusi, julgeme rääkida ning oleme uuele avatud. Jagame vastutust tugipersonaliga.*
3. ***Koostöö.*** *Töötame koos (sh õppijad, töötajad ja lapsevanemad) ühise eesmärgi nimel. Oleme uutele tulijatele avatud ja arvestame üksteisega. Pakume kuuluvustunnet.*
4. ***Kompetentsus.*** *Oleme oma ala parimad asjatundjad ja rakendajad. Õpime ja arendame ennast pidevalt, kohaneme muutustega. Kui ei tea, siis õpime juurde. Seisame oma vajaduste eest.*
5. ***Heaolu.*** *Kanname hoolt enda ja teiste eest ning hoiame oma sisemist tasakaalu. Meelehügieen ja head mõtted toetavad meie tervist. Anname hea meelega oma panuse.*